राजिंदरा अस्पताल का स्टाफ आरोपी वॉर्ड अटेंडेंट के खिलाफ उतरा
वाॅर्ड अटेंडेंट को 11 जनवरी तक न्यायिक हिरासत में भेजा
रिश्वतके आरोप में पकड़े गए राजिंदरा अस्पताल के वॉर्ड अटेंडेंट परमिंदर सिंह के खिलाफ उनके ही अस्पताल का स्टाफ उतर आया है। मंगलवार को मुलाजिम भलाई दल संबंधित राजिंदरा अस्पताल की एक मीटिंग प्रधान वीर कमल गिल के नेतृत्व में हुई।
सर्वसम्मति से प्रस्ताव पास करके जिला प्रशासन समेत मेडिकल एजूकेशन एंड रिसर्च मंत्रालय से मांग की गई कि उक्त मामले की जांच करके आरोपी के खिलाफ कड़ी से कड़ी कार्रवाई की जाए क्योंकि इस मामले से राजिंदरा अस्पताल की साख को ठेस पहुंची है। वीर कमल गिल ने कहा कि इस मामले में उक्त मुलाजिम अकेला नहीं है, बल्कि यह पूरा गिरोह काम कर रहा है।
अगर इस मामले की हाई लेवल जांच की जाए तो कई बड़े नाम सामने सकते है। इस दौरान दर्जा चार कर्मचारी यूनियन के प्रधान भाग सिंह, मुलाजिम भलाई दल के जिला प्रधान गुरमुख सिंह, महासचिव राम बाबू, केसर सिंह ने बताया कि उनका संगठन पहले भी उक्त मुलाजिम के खिलाफ एमएस को लिखित पत्र दिया जा चुका है। उन्होंने बताया कि इस पत्र में की गई थी कि उक्त मुलाजिम को यहां तैनात किया जाए। लेकिन इसके बाद भी उक्त मुलाजिम की नियुक्ति विरोध के बावजदू भी यहां कर दी गई।
रिश्वत लेते गिरफ्तार वॉर्ड अटेंडेंट का रिकॉर्ड अस्पताल से लिया जाएगा
पटियाला | रिश्वतकेस में गिरफ्तार किए राजिंदरा अस्पताल के वाॅर्ड अटेंडेंट परमिंदर सिंह के दो बैंक खाते विजिलेंस को मिले हैं। इन बैंक खातों की डिटेल बुधवार को अधिकारी हासिल करेंगे और साथ में बुलेट स्कोडा गाड़ी सहित मकान के दस्तावेजों की भी पड़ताल होगी। परमिंदर सिंह को मंगलवार को अदालत में पेश करने के बाद रिमांड मांगा था लेकिन रिमांड नहीं मिल पाया। अब विजिलेंस टीम मोबाइल कॉल डिटेल के अलावा अस्पताल से आरोपी का रिकाड लेगी ताकि उन लोगों को जांच के दायरे में लाया जा सकेे, जिनके जरिए वह इस गैरकानूनी काम करता था। परमिंदर सिंह के खिलाफ पुलिस के पास पहुंची उन कंप्लेंट्स का डाटा भी मंगाया है। जिन पर पुलिस ने कोई एक्शन नहीं लिया है।
एक्स-रेडिपार्टमेंट का स्टाफ है घेरे में
विजिलेंसके अनुसार परमिंदर सिंह को ऐसे केसों की जानकारी एक्स-रे डिपार्टमेंट से मिलती थी। डिपार्टमेंट में तैनात उस शख्स की तलाश की जा रही है, जो उसे सूचना भेजता था। इस व्यक्ति को भी रिश्वत का एक हिस्सा मिलता था, ऐसे में उसे भी जांच के घेरे में लिया है।
पटियाला। रिश्वतलेने के मामले में ड्यूटी मजिस्ट्रेट सुखविन्दर सिंह की कोर्ट में विजिलेंस के अफसरों ने परमिन्दर सिंह वाॅर्ड अटेंडेंट दफ्तर सीआर (सेंट्रल रजिस्ट्रेशन ब्रांच) राजिन्दरा अस्पताल पटियाला निवासी घास मंडी, राघोमाजरा को पेश किया। विजिलेंस के अफसरों ने उसके 14 दिन के ज्यूडिशियल रिमांड की मांग की थी। कोर्ट ने 11 जनवरी तक आरोपी वॉर्ड अटेंडेंट को न्यायिक हिरासत में भेज दिया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva